FI Euroopan unionin virallinen lehti L 87/49

KOMISSION ASETUS (EU) N:o 289/2014,

annettu 21 päivänä maaliskuuta 2014,

Euroopan parlamentin ja neuvoston asetuksen (EY) N:o 396/2005 liitteiden II, III ja V muuttamisesta siltä osin kuin on kyse foramsulfuronin, atsimsulfuronin, jodosulfuronin, oksasulfuronin, mesosulfuronin, flatsasulfuronin, imatsosulfuronin, propamokarbin, bifenatsaatin, klooriprofaamin ja tiobenkarbin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan, 18 artiklan 1 kohdan b alakohdan ja 49 artiklan 2 kohdan,

sekä katsoo seuraavaa:

(1) Foramsulfuronin, atsimsulfuronin, jodosulfuronin, oksasulfuronin, mesosulfuronin, flatsasulfuronin ja imatsosulfuronin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Propamokarbin osalta jäämien enimmäismäärät vahvistettiin kyseisen asetuksen liitteessä III olevassa A osassa.

(2) Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi perustellun lausunnon (2) foramsulfuronin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä kyseisen asetuksen 12 artiklan 1 kohdan mukaisesti. Elintarviketurvallisuusviranomainen suositteli tiettyjen tuotteiden osalta jäämien nykyisten enimmäismäärien nostamista tai pitämistä ennallaan taikka jäämien enimmäismäärien vahvistamista elintarviketurvallisuusviranomaisen määrittämälle tasolle. Elintarviketurvallisuusviranomainen katsoi, että tiettyjä tietoja ei ollut saatavilla maissinjyviä koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärä olisi kyseisen tuotteen osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseistä jäämien enimmäismäärää tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(3) Elintarviketurvallisuusviranomainen antoi perustellun lausunnon (3) atsimsulfuronin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä kyseisen asetuksen 12 artiklan 1 kohdan mukaisesti. Se suositteli jäämien enimmäismäärän alentamista riisin osalta.

(4) Elintarviketurvallisuusviranomainen antoi perustellun lausunnon (4) jodosulfuronin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä kyseisen asetuksen 12 artiklan 1 kohdan mukaisesti. Se ehdotti jäämän määritelmän muuttamista. Se suositteli jäämien enimmäismäärien alentamista ohranjyvien, maissinjyvien, rukiinjyvien ja vehnänjyvien osalta. Pellavansiementen osalta se suositteli jäämien voimassa olevan enimmäismäärän pitämistä ennallaan. Se katsoi, että tiettyjä tietoja ei ollut saatavilla pellavansiemeniä ja maissirehua koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(5) Elintarviketurvallisuusviranomainen antoi perustellun lausunnon (5) oksasulfuronin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä kyseisen asetuksen 12 artiklan 1 kohdan mukaisesti. Se suositteli jäämien enimmäismäärien alentamista soijapapujen osalta.

(6) Elintarviketurvallisuusviranomainen antoi perustellun lausunnon (6) mesosulfuronin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä kyseisen asetuksen 12 artiklan 1 kohdan mukaisesti. Se ehdotti jäämän määritelmän muuttamista. Se suositteli tiettyjen tuotteiden osalta jäämien nykyisten enimmäismäärien nostamista tai pitämistä ennallaan taikka jäämien enimmäismäärien vahvistamista elintarviketurvallisuusviranomaisen määrittämälle tasolle.

(7) Elintarviketurvallisuusviranomainen antoi perustellun lausunnon (7) flatsasulfuronin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä kyseisen asetuksen 12 artiklan 1 kohdan mukaisesti. Se suositteli jäämien enimmäismäärien alentamista sitrushedelmien sekä syötäviksi tarkoitettujen ja viinin valmistukseen tarkoitettujen viinirypäleiden osalta. Se katsoi, että tiettyjä tietoja ei ollut saatavilla syötäväksi tarkoitettuja oliiveja ja öljyoliiveja koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(8) Elintarviketurvallisuusviranomainen antoi perustellun lausunnon (8) imatsosulfuronin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä kyseisen asetuksen 12 artiklan 1 kohdan mukaisesti. Se katsoi, että tiettyjä tietoja ei ollut saatavilla ohranjyviä, riisinjyviä, rukiinjyviä ja vehnänjyviä koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(9) Elintarviketurvallisuusviranomainen antoi perustellun lausunnon (9) propamokarbin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä kyseisen asetuksen 12 artiklan 1 kohdan mukaisesti. Se ehdotti jäämän määritelmän muuttamista. Sinappikaalin (rocket, rucola) ja purjon osalta elintarviketurvallisuusviranomainen antoi ensimmäisessä lauseessa tarkoitetun lausunnon jälkeen jäämien enimmäismääriä koskevan lisälausunnon (10). Tämä lausunto olisi otettava huomioon.

(10) Elintarviketurvallisuusviranomainen ilmoitti, että propamokarbin arvioitu käyttö purjossa sekä lehtisalaattia koskeva voimassa oleva jäämien enimmäismäärä saattavat aiheuttaa huolta kuluttajansuojan kannalta. Sen vuoksi elintarviketurvallisuusviranomainen suositteli jäämien voimassa olevien enimmäismäärien alentamista lehtisalaatin osalta. Purjoa koskeva jäämien enimmäismäärä olisi vahvistettava määritysrajan tasolle tai asetuksen (EY) N:o 396/2005 18 artiklan 1 kohdan b alakohdassa vahvistetun jäämien enimmäismäärän oletusarvon tasolle.

(11) Elintarviketurvallisuusviranomainen suositteli jäämien voimassa olevien enimmäismäärien alentamista perunoiden, retiisien, kepasipulien, tomaattien, paprikoiden, munakoisojen, kurkkujen, avomaankurkkujen, kesäkurpitsoiden, kurpitsoiden, parsakaalien, ruusukaalin, keräkaalin, kiinankaalin, kyssäkaalin ja lehtisalaatin osalta. Se suositteli tiettyjen tuotteiden osalta jäämien nykyisten enimmäismäärien nostamista tai pitämistä ennallaan taikka jäämien enimmäismäärien vahvistamista elintarviketurvallisuusviranomaisen määrittämälle tasolle. Se katsoi, että tiettyjä tietoja ei ollut saatavilla kukkakaalia, vuonankaalia, siloendiiviä, vihanneskrassia, krassikanankaalia, sinappikaalia (rocket, rucola), mustasinappia, Brassica spp:n lehtiä ja ituja, tuoreita yrttejä, sikoja (lihasta, rasvaa, munuaisia), nautoja (lihasta, rasvaa, munuaisia), lampaita (lihasta, rasvaa, munuaisia), vuohia (lihasta, rasvaa, munuaisia), maitoa (nautaeläinten, lampaiden, vuohien), siipikarjaa (lihasta, rasvaa, maksaa) ja linnunmunia koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Muiden tuotteiden osalta elintarviketurvallisuusviranomainen suositteli jäämien voimassa olevien enimmäismäärien nostamista tai pitämistä ennallaan.

(12) Sellaisten kasvi- ja eläinperäisten tuotteiden osalta, joille ei ole annettu lupia, joiden tuontia varten ei ole vahvistettu enimmäismääriä unionin tasolla ja joille ei ole vahvistettu enimmäismääriä Codex Alimentariuksessa, elintarviketurvallisuusviranomainen totesi, että riskinhallinnasta vastaavien tahojen on jatkettava asian tarkastelua. Nykyisen tieteellisen ja teknisen tietämyksen perusteella kyseisiä tuotteita koskevat jäämien enimmäismäärät olisi vahvistettava määritysrajan tasolle tai asetuksen (EY) N:o 396/2005 18 artiklan 1 kohdan b alakohdassa vahvistetun jäämien enimmäismäärän oletusarvon tasolle.

(13) Elintarviketurvallisuusviranomainen antoi perustellun lausunnon (11) tiobenkarbin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti. Elintarviketurvallisuusviranomainen antoi perustellun lausunnon (12) (13) bifenatsaatin ja klooriprofaamin voimassa olevista jäämien enimmäismääristä asetuksen (EY) N:o 396/2005 12 artiklan 2 kohdan sekä kyseisen asetuksen 12 artiklan 1 kohdan mukaisesti. Se ehdotti jäämän määritelmien muuttamista. Euroopan unionin vertailulaboratoriot totesivat, ettei vertailustandardeja elintarviketurvallisuusviranomaisten ehdottamille jäämien määritelmille ole kaupallisesti saatavilla. Jäämien määritelmät bifenatsaatille ja klooriprofaamille olisi vahvistettava asetuksen (EY) N:o 396/2005 liitteessä II, ja jäämien määritelmä tiobenkarbille olisi vahvistettava asetuksen (EY) N:o 396/2005 liitteessä V. Kyseisiä jäämien määritelmiä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(14) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(15) Unionin kauppakumppaneita on kuultu Maailman kauppajärjestön kautta uusista jäämien enimmäismääristä, ja niiden kannanotot on otettu huomioon.

(16) Sen vuoksi asetusta (EY) N:o 396/2005 olisi muutettava.

(17) Olisi sallittava kohtuullinen siirtymäaika ennen muutettujen enimmäismäärien soveltamista, jotta jäsenvaltiot, kolmannet maat ja elintarvikealan toimijat voivat valmistautua jäämien enimmäismäärien muuttamisesta johtuviin uusiin vaatimuksiin.

(18) Tuotteiden tavanomaisen kaupan pitämisen, jalostuksen ja kulutuksen mahdollistamiseksi tässä asetuksessa olisi säädettävä sellaisia tuotteita koskevasta siirtymäjärjestelystä, jotka on tuotettu laillisesti ennen jäämien enimmäismäärien muuttamista ja joiden osalta tiedot osoittavat kuluttajansuojan säilyvän korkeatasoisena.

(19) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II, III ja V tämän asetuksen liitteen mukaisesti.

2 artikla

Asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu säännösten mukaisesti ennen 11 päivää huhtikuuta 2014:

1) tehoaineiden foramsulfuroni, atsimsulfuroni, jodosulfuroni, oksasulfuroni, mesosulfuroni, flatsasulfuroni, imatsosulfuroni, bifenatsaatti, klooriprofaami ja tiobenkarbi osalta kaikissa tuotteissa ja niiden pinnalla,

2) tehoaineen propamokarbi osalta kaikissa tuotteissa ja niiden pinnalla lukuun ottamatta lehtisalaattia.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä kuitenkin sovelletaan 11 päivästä lokakuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä maaliskuuta 2014. Komission puolesta Puheenjohtaja José Manuel BARROSO

(1) EUVL L 70, 16.3.2005, s. 1.

(2) Euroopan elintarviketurvallisuusviranomainen; Review of the existing maximum residue levels (MRLs) for foramsulfuron according to Article 12 of Regulation (EC) No 396/2005. EFSA Journal 2012; 10(1):2962. [28 pp.].

(3) Euroopan elintarviketurvallisuusviranomainen; Review of the existing maximum residue levels (MRLs) for azimsulfuron according to Article 12 of Regulation (EC) No 396/2005. EFSA Journal 2012; 10(10):2941. [24 pp.].

(4) Euroopan elintarviketurvallisuusviranomainen; Review of the existing maximum residue levels (MRLs) for iodosulfuron according to Article 12 of Regulation (EC) No 396/2005. EFSA Journal 2012; 10(11):2974. [28 pp.].

(5) Euroopan elintarviketurvallisuusviranomainen; Review of the existing maximum residue levels (MRLs) for oxasulfuron according to Article 12 of Regulation (EC) No 396/2005. EFSA Journal 2012; 10(10):2942. [28 pp.].

(6) Euroopan elintarviketurvallisuusviranomainen; Review of the existing maximum residue levels (MRLs) for mesosulfuron according to Article 12 of Regulation (EC) No 396/2005. EFSA Journal 2012; 10(11):2976. [27 pp.].

(7) Euroopan elintarviketurvallisuusviranomainen; Review of the existing maximum residue levels (MRLs) for flazasulfuron according to Article 12 of Regulation (EC) No 396/2005. EFSA Journal 2012; 10(11):2958. [25 pp.].

(8) Euroopan elintarviketurvallisuusviranomainen; Review of the existing maximum residue levels (MRLs) for imazosulfuron according to Article 12 of Regulation (EC) No 396/2005. EFSA Journal 2012; 10(12):3010. [26 pp.].

(9) Euroopan elintarviketurvallisuusviranomainen; Review of the existing maximum residue levels (MRLs) for propamocarb according to Article 12 of Regulation (EC) No 396/2005. EFSA Journal 2013; 11(4):2903. [72 pp.].

(10) Euroopan elintarviketurvallisuusviranomainen; Modification of the existing MRLs for propamocarb in rocket and leek. EFSA Journal 2013; 11(6):3255. [32 pp.].

(11) Euroopan elintarviketurvallisuusviranomainen; Review of the existing maximum residue levels (MRLs) for thiobencarb according to Article 12 of Regulation (EC) No 396/2005. EFSA Journal 2011; 9(8):2341. [17 pp.].

(12) Euroopan elintarviketurvallisuusviranomainen; Review of the existing maximum residue levels (MRLs) for bifenazate according to Article 12 of Regulation (EC) No 396/2005. EFSA Journal 2011; 9(10):2484. [35 pp.].

(13) Euroopan elintarviketurvallisuusviranomainen; Review of the existing maximum residue levels (MRLs) for chlorpropham according to Article 12 of Regulation (EC) No 396/2005. EFSA Journal 2012; 10(2):2584. [53 pp.].